Siden lørdag har Linda Nielsen ledt efter sin dansk/svenske gårdhund Plet, som er stukket af fra en hundepension. Hunden blev sidst set mandag i Mygdal, og muligvis er den også set i Bindslev mandag eftermiddag. Plet er en hvid og brun hanhund på halvandet år. Han er meget sky, og derfor beder Linda Nielsen om, at man ikke prøver at fange hunden, hvis man ser den, da hun frygter, at den vil løbe længere væk. Men hun er selv i gang med at lede efter hunden, og hun vil meget gerne høre fra folk, der har set den. Linda Nielsen kan kontaktes på telefon 24 94 23 67. Linda Nielsen understreger, at man gerne må kontakte hende, hvis man ser hunden, da hun tror, den er så skræmt, at man ikke kan kalde den til sig. Plet har nemlig aldrig været alene væk fra hjemmet før.

Referat:
En dansk/svensk gårdhund har været væk siden lørdag, hvor den stak af fra en hundepension.